Žarniškių piliakalnis

Žarniškių piliakalnis – piliakalnis prie Latvijos ir Lietuvos valstybinės sienos, Zarasų rajono savivaldybėje, 1,5 km į rytus nuo Smėlynės pasienio posto, Žarniškių kaime. Piliakalnį nuo Medumo valsčiaus skiria Laukesos upė.

2025 m. Žarniškių piliakalnis įrašytas į Kultūros vertybių registrą. Datuojamas I tūkstantmečiu. Archeologinis ir kraštovaizdžio paminklas.

2019 m. Žarmiškių piliakalnį surado D. Stončius.2019–2020 m. naujai aptikti piliakalniai lad.lt p. 610, 611

 Piliakalnio charakteristika 

Žarniškių piliakalnis – aukštumos kyšulys Laukesos upės dešiniajame krante ir nuo jo vakarų bei šiaurės vakarų šlaitų besitęsiantys, palaipsniui link upės žemėjantys, maždaug 40 m ir 100 m ilgio atragiai. Dalis kyšulio nuplauta Laukesos upės, teritorija apaugusi lapuočiais medžiais. Šiaurės rytų šlaite, maždaug 2 m žemiau aikštelės, terasoje pastatytas Lietuvos pasienio stulpas Nr. 1486. Stačiausi ir aukščiausi piliakalnio šlaitai yra iki 15 m aukščio, leidžiasi į upę.

Aikštelė pailga, orientuota pietvakarių-šiaurės rytų kryptimi, lygi ir siaura, iki 14 m ilgio bei iki 4 m pločio. Pašlaitėse suformuoti iki 7 m pločio bei iki 1 m aukščio pylimai, kurių dalis nuplauti Laukesos upės, kiek nuskleisti.

 Šaltiniai 


 Nuorodos 

 Sąrašas:Lietuvos piliakalniai

Kategorija:Piliakalniai Zarasų rajone